cyanic-selkie/wikianc huggingface dataset:
Կեռան թագուհու ավետարան
«Կեռան թագուհու ավետարան»-ում ուշագրավ է Լևոն Գ թագավորին ու Կեռան թագուհուն ժառանգների հետ պատկերող մանրանկարը, որը, բարձրարվեստ կատարումից բացի ունի նաև պատմական նշանակություն։ Քրիստոսի կյանքի դրվագները պատկերող բազմաթիվ մանրանկարները («Ավետում», «Ծնունդ», «Տեառն ընդառաջ», «Ղազարոսի հարությունը», «Այլակերպություն», «Խաչելություն», «Համբարձում» և այլն), հիմնականում պահպանելով պատկերագրական կանոնացված համակարգերը, ամբողջացնում են 13-րդ դարի դարի 2-րդ կեսի կիլիկյան մանրանկարչության լավագույն ավանդույթները։ Նրբագեղությամբ, կատարողական բարձր վարպետությամբ, պարզ կառուցվածքով, գծանկարի հստակությամբ ու ներդաշնակ գունաշարով աչքի ընկնող մանրանկարները ձեռագիրը դարձնում են հայկական միջնադարյան արվեստի պատմության ծաղկուն շրջանի նշանավոր նմուշներից։
Կատեգորիա:Հայկական ձեռագրեր
Ստավկի (այլ կիրառումներ)
Ստավկի, կարող է վերաբերել՝
Կելբա
Կելբա (Kelba), գյուղ Էստոնիայի Ռապլամաա նահանգի Ռապլա շրջանում։
2011 թվականի տվյալներով գյուղում բնակվում էր 24 մարդ։
Արտաքին հղումներ
Կատեգորիա:Էստոնիայի Ռապլամաա նահանգի Ռապլա շրջանի բնակավայրեր Կատեգորիա:Էստոնիայի գյուղեր
Ժորժ Պիտոև
Ժորժ Պիտոև (հայ․՝ Գևորգ Հովհաննեսի Պիտոյան, ռուս.՝ Георгий Питоев, ), հայ հորից և ռուս մորից սերող ֆրանսիացի դերասան, XX դարի սկզբին Ֆրանսիայի առաջատար դերասաններից և ռեժիսորներից մեկը։
Ընտանիք և կրթություն
Պիտոևը ծնվել է 1884 թվականի սեպտեմբերի 4-ին Թիֆլիսում (այժմ՝ Թբիլիսի, Վրաստան)՝ հայտնի ազնվականներ և մեկենասներ Պիտոյանների ընտանիքում։ Նրա հայրը՝ Հովհաննես Պիտոյանը (Իվան Պիտոև), եղել է Թիֆլիսի օպերային թատրոնի տնօրենը, իսկ հորեղբայրը՝ Եսայի Պիտոյանը (Իսայ Պիտոև), մասնակցել է Գեղարվեստական թատրոնի շենքի հիմնադրմանը, որտեղ այժմ տեղակայված է Թբիլիսիի Շոթա Ռուսթավելու անվան պետական ակադեմիական թատրոնը։ Երիտասարդ Ժորժն ուսում է ստանում Փարիզի համալսարանի իրավաբանական ֆակուլտետում, որից հետո որոշում է զբաղվել թատերական գործունեությամբ։
Գործունեություն
Ռուսաստանում Պիտոևն աշխատում է Կոնստանտին Ստանիսլավսկու ղեկավարությամբ ։ Ռուսական հեղափոխությունից հետո ամբողջ ընտանիքը գաղթում է Ֆրանսիա, որտեղ Ժորժը դառնում է թատրոնի հայտնի ռեժիսոր և բեմադրում է ժամանակակից դրամատուրգների, հատկապես Ջորջ Բեռնարդ Շոուի, Անտոն Չեխովի, Արթուր Շնիցլերի, Հենրիկ Իբսենի և Յուջին Օ'Նիլի ստեղծագործությունները։ Պիտոևը Լուի Ժուվեի, Շառլ Դալլինի և Գաստոն Բատինի հետ միասին հիմնում է Cartel des Quatre նորարար խմբակը ։ 1914 թվականին ամուսնանում է ռուս դերասանուհի Լյուդմիլայի հետ։ Պիտոևների զույգը թարգմանում և արևմտաեվրոպական բեմերին է ներկայացնում համաշխարհային թատրոնի մի շարք առանցքային գործեր, այդ թվում՝ Շեքսպիրի «Ռոմեո և Ջուլիետ»-ը և Անտոն Չեխովի «Երեք քույր», «Ճայը (պիես)» և «Քեռի Վանյա (պիես)» պիեսները, որոնք երկար ժամանակ մեծ ազդեցություն են թողնում այդ պիեսների հետագա մեկնաբանությունների վրա ։
Մահ
Պիտոևը մահացել է 1939 թվականի սեպտեմբերի 17-ին Ժնևի մերձակա Բելվյու ավանում՝ Շվեյցարիայում։
Ժառանգներ
Պիտոևներն ունեցել են երեք զավակ (Սվետլանա, Ալեքսանդր, Անյուտա), որոնցից Ալեքսանդրը՝ Սաշա Պիտոևը, ևս հայտնի ռեժիսոր և դերասան է դառնում։
Հավելյալ գրականություն
Կատեգորիա:Ֆրանսիացի թատերական ռեժիսորներ Կատեգորիա:Պատվո լեգեոնի շքանշանի ասպետներ
Կալինովկա (գյուղ, Կրիվոգրադի շրջան)
Կալինովկա (Калинівка), գյուղ Ուկրաինայի Կիրովոգրադի մարզի Կրիվոգրադի շրջանում։
2001 թվականի տվյալներով Կալինովկա գյուղում բնակվում էր 868 մարդ։
Արտաքին հղումներ
Կատեգորիա:Ուկրաինայի Կիրովոգրադի մարզի Կիրովոգրադի շրջանի բնակավայրեր Կատեգորիա:Ուկրաինայի գյուղեր
Մեդիաստինիտ
Մեդիաստինիտ միջնորմի բջջանքի բորբոքումն է։ Բնորոշվում է համառ ընթացքով և բարձր մահացությամբ։
Դասակարգում
Ըստ Իվանովի 1959 առաջարկված դասակարգման՝ Ա․ Ըստ էթիոլոգիայի Բ․ Ըստ տեղակայման Գ․ ըստ էքսուդատի բնույթի Դ․ Ըստ կլինիկական ընթացքի Ե․ Ըստ տարածվածության Իվանովի առաջարկած դասակարգումը թույլ է տալիս ոչ միայն լիարժեք գնահատել յուրաքանչյուր դեպքը, այլ նաև ռացիոնալ կերպով ընտրել բուժական տակտիկան։
Սուր մեդիաստինիտ
Սուր մեդիաստինիտը միջնորմի բջջանքի սուր թարախային բորբոքումն է, որը մեծմասամբ ընթանում է ֆլեգմոնայի և ավելի հազվագյուտ՝ թարախակույտի ձևով։ Այս հիվանդությունը հաճախ առաջանում է կարդիովրիաբուժական միջամտությունների հետևանքով (հիմնականում աորտոկորոնար և մամարոկորոնար շունտավորում) ։ Մեդիստինիտների զարգացման հաճախականությունը այսպիսի միջամտությունների դեպքում կազմում է 1-2 %։ Սուր մեդիաստինիտ կարող է կարող է զարգանալ նաև միջնորմի բաց վնասվածքների, կերակրափողի, շնչափողի և գլխավոր բրոնխի թափածակման հետևանքով, միջնորմի այլ օրգանների վրա վիրահատական միջամտությունների հետևանքով առաջացած տեխնիկական խնդիրներ հետևանքով՝ վիրահատված կերակրափողի կարերի անբավարարություն և այլ։ Սուր մեդիաստինիտը սովորաբար ընթանում է ֆլեգմոնայի ձևով, պրոցեսի մեջ ընդգրկելով ողջ բջջանքև։ Հազվադեպ լինում է սահմանափակ ձևով։
Կլինիկական ընթացքը
Կլինիկական պատկերը բնութագրվում է ախտանիշների բազմազանությամբ, որոնք կարելի է բաժանել երկու խմբի Սուր թարախային մեդիաստինիտին բնորոշ է սուր սկիզբը։ Դիտվում է ջերմության բարձրացում մինչև 39-40*C, բնորոշ է ջերմության կորագծի հեկտիկ ձևը, որը ուղեկցվում է դողով, սարսուռով, պուլսի հաճախացումով մինչև 120-180 զարկ րոպեում։
Գրականություն
Хирургические болезни։ М. И. Кузин, О. С. Шкроб, 2005. ISBN 5-225-00920-4
Արտաքին հղումներ
Կատեգորիա:Հիվանդություններ այբբենական կարգով Կատեգորիա:Վիրաբուժական հիվանդություններ
Էնդրյու Բայնեմ
Էնդրյու Լի Բայնեմ (Andrew Lee Bynum, ), ամերիկացի նախկին բասկետբոլիստ, կենտրոնական։ Առավելապես հայտնի է Բասկետբոլի ազգային ասոցիացիայի (NBA) «Լոս Անջելես Լեյքերս» ակումբում անցկացրած տարիներից։
Ստավչանի (այլ կիրառումներ)
Ստավչանի, կարող է վերաբերել՝
Էնդրյու Բայնեմ
Ավագ դպրոցում անցկացրած տարիներին Բայնեմն արժանացել է All-American տիտղոսին։ Բայնեմը որոշում է չհաճախել համալսարան և միանգամից մուտք է գործում 2005 թվականի NBA դրաֆթ՝ ընտրվելով «Լոս Անջելես Լեյքերսի» կողմից՝ առաջին ռաունդի 10-րդ ընտրության իրավունքով։ 2005 թվականի նոյեմբերի 2-ի դրությամբ Բայնեմը դառնում է NBA-ի պատմության ամենաերիտասարդ նորեկը (18 տարեկան և 6 օրական)։
Ստացած վնասվածքների պատճառով Բայնեմը բազմաթիվ հանդիպումներ է բաց թողնում, սակայն լիովին չապաքինված սկսում է հանդես գալ փլեյ-օֆֆներում։ Բայնեմը կարողանում է պահեստայինից դառնալ գրեթե անփոխարինելի մեկնարկային կենտրոնական։ «Լեյքերսի» կազմում Բայնեմը 2 տարի անընդմեջ՝ 2009 և 2010 թվականներին նվաճել է NBA-ի գավաթը։
Մասնագիտական կարիերայի ամենահաջող՝ 2011–12 մրցաշրջանից հետո, Բայնեմը որպես քառակողմ փոխանակման արդյունք տեղափոխվում է «Ֆիլադելֆիա Սեվնթի Սիքսերս», իսկ «Լեյքերսում» հաստատվում է Դուայթ Հովարդը։ Բայնեմը բաց է թողել ողջ 2012–13 մրցաշրջանը՝ ծնկի վնասվածքի պատճառով։
Արտաքին հղումներ
Կատեգորիա:1987 ծնունդներ Կատեգորիա:Ամերիկացի բասկետբոլիստներ Կատեգորիա:Լոս Անջելես Լեյքերսի բասկետբոլիստներ Կատեգորիա:Հոկտեմբերի 27 ծնունդներ Կատեգորիա:Ինդիանա Փեյսերսի բասկետբոլիստներ
Ստավոկ (այլ կիրառումներ)
Ստավոկ, կարող է վերաբերել՝
Գաբազյան
Գաբազյան, հայկական ազգանուն։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Թուրքերեն հիմքով ազգանուններ Կատեգորիա:Յան վերջածանցով ազգանուններ Կատեգորիա:Մականվանական հիմքով ազգանուններ
Հաուսեր
Ստեփան Հաուսեր (Stjepan Hauser, ), խորվաթ թավջութակահար, Լուկա Սուլիչի հետ մեկտեղ կազմում են «2CELLOS» թավջութակային դուետը։
Կենսագրություն
Ստեփան Հաուսերը ծնվել է 1986 թվականի հունիսի 15-ին Խորվաթիայի Պուլա քաղաքում, երաժիշտների ընտանիքում, և մանկուց ձեռք է բերել երաժշտական հմտություններ։ Քույրը լրագրող է աշխատում է հայրենի Պուլա քաղաքում։
Երաժշտական կարիերա
Առաջին անգամ ելույթ է ունեցել Լոնդոնի Wigmore Hall-ում։ Ելույթներ է ունեցել Ալբերտ թագավորական սրահում, Ամստերդամի Կոնսերտգեբաույում, Southbank Centre-ում, երկու անգամ ելույթ է ունեցել արքայազն Չարլզի համար Բուքինգհեմյան և Սենթ-Ջեյմս պալատներում։ Վարպետության դասեր է ստացել հայտնի թավջութակահարներ Մստիսլավ Ռոստրոպովիչի, Բերնարդ Գրինհաուզի, Հենրիխ Շիֆի, Ֆրանս Հելմերսոնի, Արտո Նորասի, Ռալֆ Կիրշբաումի, Վալտեր Դեշպալի, Ֆիլիպ Մյուլերի և այլոց մոտ։ Ոչ շատ պարապել է Ալեքսանդր Իվաշկինի հետ, իսկ ավելի ուշ ավարտել է ասպիրանտուրան նրա տիկնոջ՝ թավջութակահարուհի Նատալի Պավլուցկոյի ղեկավարությամբ։
2011 թվականի հուվարին, թավջութակահար Լուկա Շուլիչի հետ միասին կատարեցին Մայքլ Ջեքսոնի «Smooth Criminal» հիթի քավր տարբերակը ձևափոխած երկու թավջութակի համար։ YouTube-ում տեղադրելուց մի քաի օր հետո այն համաշխարհաին սենսացիա  դարձավ   ։
Անձնական կյանք
2015 թվականից հարաբերությունների մեջ է գտնվել խորվաթ փոփ երգչուհի Ելենա Ռոզգոյի հետ ։ 2016 թվականի սկզբին տեղի ունեցավ նրանց նշանադրությունը, սակայն 2017 թվականի սեպտեմբերին նրանք բաժանվեցին ։ Որոշ ժամանակ կապ է ունեցել դաշնակահար Լոլա Աստանովայի հետ, բայց 2018 թվականի հունվարին հայտարարեց, որ զույգ չունի ։
Ծանոթագրություններ
Կատեգորիա:Թավջութակահարներ Կատեգորիա:Խորվաթ դասական երաժիշտներ
Ջեմմա Չան
Ջեմմա Չան (Gemma Chan; ), կինոյի, հեռուստատեսության և թատրոնի բրիտանացի դերասանուհի, նախկին մոդել։
Կենսագրություն
Ջեմմա Չանը ծնվել է 1982 թվականի նոյեմբերի 29-ին Լոնդոնում։ Նրա ծնողները արմատներով չինացիներ են։ Ջեմման ավարտել է Օրփինգթոնի Նյու Սթեդ Վուդ դպրոցը։ Այնուհետև սովորել է իրավագիտություն՝ Վուստեր քոլեջում։ 2008 թվականին ավարտել է Լոնդոնի դրամատիկական կենտրոնը։
2006 թվականին մասնակցել է բրիտանական «Պոդիում» պրոեկտին։
Հեուստատեսությունում իր առաջնախաղն ունեցել է 2006 թվականին՝ նկարահնվելով բրիտանական «Երբ կծում է չարությունը» հեռուստասերիալում։ 2015 թվականին խաղացել է «Մարդիկ» հեռուստասերիալում        ։
Հնչյունավորել է Կվինտեսի դերը՝ «Տրանֆորմերները։ Վերջին ասպետը» ֆիլմում և Ռոսինկայի դերը՝ «Բլուրների բնակիչները» մուլտսերիալում ։
Անձնական կյանքը
2011-ից մինչև 2017 թվականները հանդիպել Ջեյք Ուայթհոլոուի հետ ։
Վերյոլ
Վերյոլ (Веръёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պեչորա գետի աջ ափին՝ 261 կմ հեռավորության վրա։ Գետի երկարությունը կազմում է 12 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը Պեչորա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Կոմի Հանրապետության գետեր Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
2К8 Ֆալանգա
«Ֆալանգա»  (ԳՀՎ ինդեքս — 2К8 (համալիր), 3М11 (հրթիռ), ՆԱՏՕ-ի դասակարգում՝ AT-2 Swatter, мухобойка), խորհրդային հակատանկային հրթիռային կոմպլեքս։
Առաջին ցամաքային տարբերակը մշակվել է Մուդելմանի գլխավորությամբ ՓԿԲ-16 -ում НИТИ(Б) հետ համատեղ։ 1960 թվականի օգոստոսից ընդունվել է ՍՍՀՄ սպառազինության մեջ։ 2К8 «Ֆալանգան» տեղադրված էր մարտական հետախուզապարեկային  БРДМ-1 (ГАЗ-40П)-ի վրա։ Այդպիսի մեքենան ուներ 2П32 ինդեքսը։
Հիմք է հանդիսացել հետագա մշակումների համար։ Մասնավորապես «Ֆալանգա-М» կոմպլեքսի 9М17М հրթիռի համար, որը սպառազինության մեջ է մտել 1967 թվականին՝ ուղղաթիռների վրա տեղադրելու համար։
Արտաքին հղումներ
Կատեգորիա:Զենք
Գաբայան
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Եբրայերեն հիմքով ազգանուններ Կատեգորիա:Յան վերջածանցով ազգանուններ Կատեգորիա:Անձնանվանական հիմքով ազգանուններ
Ռուսկի Վոժոյ
Ռուսկի Վոժոյ (Русский Вожой, Ӟуч Вожой), գյուղ Ռուսաստանի Ուդմուրթական հանրապետության Զավյալովսկի շրջանի կազմում։
Բնակչությունը 2003 թվականին գրանցված տվյալներով կազմում էր 473 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Ուդմուրթական հանրապետության Զավյալովսկի շրջանի բնակավայրեր
Ժողովածու (783)
Ժողովածու (783), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 783 թվի տակ։ Ձեռագիրը գրվել է 1590, 1605 թվականներին Ստեփաննոս երեց (Ա) գրիչի կողմից։ Ստացողը եղել է Մաղաքիա վարդապետը։ Գրված է թղթի վրա, որը ունի 21.3×15 չափս։ Ձեռագիրը կազմված է 345 թերթից։ Գրված է երկսյուն, միասյուն, նոտրգիր, բոլորգրով։ Ունի կիսախորան, լուսանցազարդ մանրանկարներ։ Պահպանակը ունի 2 էջ, գրված է՝ մագաղաթի վրա՝ բոլորագիծ երկաթագրով։ Կազմը` կաշեպատ տախտակ դրոշմազարդ, աստառը՝ կարմիր կտավ։ Հիշատակարաններ նախագաղափար՝ 325ա (1359 թվական, Կաֆա. Անտոն գրիչ), գրիչ՝ 265ա ,296ա, 300բ, (1596 թվական), 200ա (1605 թվական), հետագայի՝ 3բ, 256ա (1664 թվական), 325ա (17-րդ դար) ։
Խոլմ-Պուտյատով
Խոլմ-Պուտյատով (Холм-Путятов), գյուղ Ռուսաստանի, Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ռոսլավլսկի շրջանի բնակավայրեր
Վեյկատա
Վեյկատա (Вейката), ամենաբարձր լեռը հարավռոդոպյան լեռնաշղթայում, որը գտնվում է Բուլղարիայում։ Ամենաբարձր լեռը Հարավային Ռոդոպում համարվում է Օրլիցան, սակայն այն գտնվում է Հունաստանի տարածքում։ Բուլղարիայում Վեյկատայի բարձունքը համարվում է ամենահյուսիսային կետը։
Արտաքին հղումներ
Կատեգորիա:Բուլղարիայի լեռներ
Իրանական փոխառությունները հայերենում
Իրանական փոխառություններ, պարսկերենից փոխառնված ու հայերենում գործածվող բառերը։
Իրանական փոխառությունները հայերենում կազմում են շուրջ 1400 բառ, որից հին պարսկերենին ու պահլավերենին վերաբերում են 966, նոր պարսկերենին՝ 445 բառ ։ Իրանական փոխառությունների որոշ մասը միայն գրաբարյան գրավոր հուշարձաններում է հիշատակվում և որպես գրքային փոխառություններ՝ գրաբարյան շրջանում անգամ, ըստ երևույթին, լայն գործածություն չի ունեցել։
Ժամանակակից հայերենում գործածածկան իրանական փոխառյալ բառերն ըստ բնության, կյանքի, մարդկային գործունեության այլևայլ բնագավառներին վերաբերության հատկանիշի՝ կարելի է բաժանել մի քանի խմբի՝
Կանդաուրովո (գյուղ, Կրիվոգրադի շրջան)
Կանդաուրովո (Кандаурове), գյուղ Ուկրաինայի Կիրովոգրադի մարզի Կրիվոգրադի շրջանում։
2001 թվականի տվյալներով Կանդաուրովո գյուղում բնակվում էր 56 մարդ։
Արտաքին հղումներ
Կատեգորիա:Ուկրաինայի Կիրովոգրադի մարզի Կիրովոգրադի շրջանի բնակավայրեր Կատեգորիա:Ուկրաինայի գյուղեր
Կալոսո
Կալոսո  (Calosso), կոմունա Իտալիայի Պիեմոնտ մարզի Աստի գավառում ։
Բնակչությունը կազմում է 1313 մարդ (2008)։ Բնակչության խտությունը՝ 83 մարդ/կմ²։ Տարածքը կազմում է 16 կմ²։ Փոստային ինդեքս՝ 14052։ Հեռախոսային կոդ՝ 0141։
Ժողովրդագրություն
Բնակչության թվաքանակի փոփոխությունները
Կելամյաե (գյուղ, Ռակե շրջան)
Կելամյաե (Kellamäe), գյուղ Էստոնիայի Լյաենե-Վիրումաա նահանգի Ռակե շրջանում։
2011 թվականի տվյալներով գյուղում բնակվում էր 3 մարդ։
Արտաքին հղումներ
Կատեգորիա:Էստոնիայի Լյաենե-Վիրումաա նահանգի Ռակե շրջանի բնակավայրեր Կատեգորիա:Էստոնիայի գյուղեր
Աստերոիդների ցանկ (16501-16600)
Աստերոիդների ցանկ (16401-16500) * Աստերոիդների ցանկ * Աստերոիդների ցանկ (16601-16700)
Ստարիե Կոշարի (այլ կիրառումներ)
Ստարիե Կոշարի, կարող է վերաբերել՝
Աստերոիդների ցանկ (197001-197100)
Աստերոիդների ցանկ (196901-197000) * Աստերոիդների ցանկ * Աստերոիդների ցանկ (197101-197200)
Ռուսկի Տիլովայ
Բնակչությունը 2003 թվականին գրանցված տվյալներով կազմում էր 20 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Ուդմուրթական հանրապետության Գրախովսկի շրջանի բնակավայրեր
Գաբրիելյանց
Գաբրիելյանց, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Եբրայերեն հիմքով ազգանուններ Կատեգորիա:Յանց վերջածանցով ազգանուններ Կատեգորիա:Անձնանվանական հիմքով ազգանուններ
(5553) Չոդաս
Միջին հեռավորությունը Արեգակից կազմում է 2,734243 ա. մ., առավելագույնը մոտենում է 2,1613 ա. մ. հեռավորության վրա և հեռանում 3,3072 ա. մ. ։ Արեգակի շուրջ մեկ ամբողջական պտույտ է կատարում 1651,41 երկրային օրվա ընթացքում, իր ուղեծրով շարժվելով միջինում 0,217996 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,81° անկյուն։
Արտաքին հղումներ
Կատեգորիա:1984 թվականին հայտնաբերված աստղագիտական մարմիններ Կատեգորիա:Էդվարդ Բոուելի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Վյաչեսլավ Նիկիֆորով
Վյաչեսլավ Նիկիֆորով (Вячесла́в Васи́льевич Ники́форов, ), ռուս դիվանագետ։
Կենսագրություն
1972 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը և 1991 թվականին ԽՍՀՄ արտաքին գործերի նախարարության բարձրագույն դիվանագիտական դպրոցը։ Տիրապետում է ֆրանսերենին և անգլերենին։
1972 թվականից զբաղվում է դիվանագիտական գործունեությամբ։
Արտաքին հղումներ
Կատեգորիա:Դիվանագետներ այբբենական կարգով Կատեգորիա:Խորհրդային դիվանագետներ Կատեգորիա:Ռուս դիվանագետներ Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ
Ստարիկի (այլ կիրառումներ)
Ստարիկի, կարող է վերաբերել՝
Ժողովածու (2118)
Ժողովածու (2118), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2118 թվի տակ։ Ձեռագիրը գրվել է 17-րդ դարում Աստվածատուր աբեղա գրիչի կողմից։ Գրված է թղթի վրա, որը ունի 21x15 չափս։ Ձեռագիրը կազմված է 420 թերթից։ Գրված է երկսյուն և միասյուն, նոտրգրով։ Ունի կիսախորան և լուսանցազարդ մանրանկարներ։ Պահպանակը ունի 4 էջ, գրված է մագաղաթի վրա՝ բոլորագիծ երկաթագրով, բոլորագրով (Ավետարան, Ճաշոց)։ Կազմը` կաշեպատ տախտակ դրոշմազարդ, աստառը՝ շերտազարդ մետաքս։ Հիշատակարան գրչի՝ 317ա ։
Ծանոթագրություններ
Կատեգորիա:Մատենադարանի ձեռագրեր
Քենդի Բարր
Խուանիտա Դեյլ Սլաշեր (Juanita Dale Slusher, ), ավելի հայտնի իր բեմական անունով Քենդի Բարր, ամերիկացի մերկապարուհի, բուռլեսկ պարուհի, դերասանուհի և չափահաս մոդել 20-րդ դարի կեսերի տղամարդկանց ամսագրերում ։
1950-ականներին նա արժանացավ համազգային ուշադրությանը Դալասում, Լոս Անջելեսում և Լաս Վեգասում իր մերկապարուհու կարիերայի, օրենքի հետ բախումների, իր երկրորդ ամուսնու մահվան և թմրանյութեր պահելու պատճառով ազատազրկման դատապարտվելու համար։ Բարրը նաև հարաբերությունների մեջ է եղել Միկի Քոենի և Ջեկ Ռուբիի հետ ։
Երեք տարի բանտում անցկացնելուց հետո Բարրը գնաց Հարավային Տեխաս։ Նա վերադարձավ մերկապարուհու իր աշխատանքին 1960-ականների վերջին և 1970-ականներին նկարահանվեց «Oui» ամսագրի համար, հետո թոշակի անցավ։ 1980-ականների սկզբին Բարրը ճանաչվեց «Texas Monthly» ամսագրում որպես պատմության «կատարյալ տեխասցիներից» մեկը մյուս տեխասցիների հետ միասին, ներառյալ Լեդի Բյորդ Ջոնսոնը ։
Վաղ կյանք
Քենդի Բարրը՝ Խուանիտա Դեյլ Սլաշերը ծնվել է 1935 թվականի հուլիսի 6–ին, Տեխաս նահանգի Էդնա քաղաքում, որը Էլվին Ֆորեսթ «Դոկ» Սլաշերի (1909 թվականի օգոստոսի 19 - 1969 թվականի մայիսի 2) և Սադի Մեյ Սամների (1908 թվականի հոկտեմբերի 1– մարտի 11, 1945)) հինգ երեխաներից ամենափոքրն է։ Նա ուներ չորս քույր ու եղբայր՝ Լեոտա (ծնված 1927 թվականին), Քելետա Պաուլին «Քեյ» (ծնված 1928 թվականին), Գարի (1931–1972) և Ֆորեստ Սլուշերը (1933–2003):
Խուանիտան ինը տարեկան էր, երբ մայրը մահացավ Վիկտորիա շրջանի մոտակա մայրուղու վրա ընթացող մեքենայից ընկնելուց հետո։ Այնուհետև նրա հայրն ամուսնացավ Էտտա Ագնես Հոլդենի հետ (1908 թվականի հունիսի 18 - 1989 թվականի հունվարի 19)։ Էտտան ամուսնալուծված էր Գայ Գոգգանսից (1905–78) և ուներ չորս երեխա՝ Սոլոն (ծնված 1927), Նիլա Ֆա (1929–2003), Ռուբի Իվոն (1933–2005) և Չարլզ Էդվարդ Գոգգանս (1937–2003)։ Դոկ և Էտտա Սլաշերները միասին երկու երեխա ունեցան՝ Թրևիս Լերոյը (ծնված 1946 թ.) և Քեթրին Փոլին «Քեյ» Սլաշերը (ծնված 1948 թ.)։
Հաղորդվում է, որ Խուանիտայի վաղ տարիները սպիացել են հարևանի և դայակի կողմից սեռական բռնության տրավմայի պատճառով ։ 13 տարեկանում նա փախել է տնից և մեկնել Դալաս, որտեղ աշխատել է մոթելում։ Հենց այնտեղ Սլաշերը սկսեց մարմնավաճառությամբ զբաղվել ։ Ասվում է, որ 14 տարեկանում նա ամուսնացել է իր առաջին ամուսնու՝ Բիլի Ջո Դեբսի (կամ Դաբսի) հետ, սակայն ամուսնալուծվել է այն բանից հետո, երբ Դեբսը ձեռբակալվել է սեյֆի կոդը կոտրելու համար ։ Նախքան էկզոտիկ ոճի պարուհի դառնալը նա նաև մատուցողուհի է աշխատել ։
Կարիերա
16 տարեկանում Սլաշերը նկարահանվել է վաղ ընդհատակյա պոռնոգրաֆիկ ֆիլմերից ամենահայտնի և լայն տարածում գտած «Սմարթ Ալեք» (Smart Alec) ֆիլմում (1951 թվական)։ Ֆիլմի համատարած «ընդհատակյա» տարածման և հանրաճանաչության պատճառով ԶԼՄ-ները նրան անվանում են «առաջին պոռնոաստղ» ։
Նա ի սկզբանե տղամարդկանց մի ամսագրի պատմել է, որ ֆիլմը նկարել է փողի համար, քանի որ այն ժամանակ, իր ասելով, ընդհամենը մեկ դոլար ուներ ։ Տարիներ անց Սլաշերը ասաց, որ թմրանյութերի ազդեցության տակ է եղել և ստիպել են նկարահանվել ֆիլմում առանց իր համաձայնության ։ «Սմարթ Ալեք»–ի (Smart Alec) թողարկումից անմիջապես հետո, և դեռ անչափահաս լինելով, նա աշխատանքի ընդունվեց որպես մերկապարուհի Դալասի «Theatre Lounge»-ում Բարնի Վայնշտեյնի մոտ՝ շաբաթական 85 դոլարով։ Այդ ժամանակ նրան տրվել է «Քենդի Բարր» բեմական անունը (նրան այդ անունը տվել է Վայնշտեյնը, ըստ տեղեկությունների՝ Սնիկերս (Snickers) բարերի հանդեպ նրա սիրո պատճառով), այնուհետև, նա մազերը գունաթափել է՝ ներկելով պլատինե շիկահեր և դարձել հայտնի ։
Իր կարիերայի ընթացքում նա աշխատել է «Weinstein's Colony Club»-ում որպես պոռնոաստղ ։ Բարրը իր կարիերան հաստատեց բուռլեսկով և մերկապարով` իր հագուստով, որը բաղկացած էր կովբոյի գլխարկից, ստիկինիից, կարճ վարտիքից, ազդրերին կպած պատյանով մարգարտյա բռնակներով փոքրիկ պատիճներից և կովբոյի կոշիկներից։ Երբ «Theatre Lounge»–ը փակվում էր, նա աշխատանքային ժամերից հետո գնում էր Վեգասի ակումբ, որտեղ էլ 1952 թվականին ծանոթանացել է ակումբի սեփականատիրոջ և ղեկավար Ջեկ Ռուբիի հետ։ Այնուամենայնիվ, նրանց բարեկամությունը շատ պատահական էր ստացվել, քանի որ նա երբեք չի աշխատել նրա համար և երբեք Վեգասի ակումբից և «Silver Spur» պանդոկից դուրս չի շփվել նրա հետ, որը Ջեկը նույնպես տնօրինել է։
Հաղորդվում է, որ Բարրն ամուսնացել է իր երկրորդ ամուսնու՝ Թրոյ Բ. Ֆիլիպսի հետ մոտ 1953 թվականին և մոտավորապես 1954 թվականին դուստր է ունեցել։ 1956 թվականի հունվարին Բարրը կրակել է ամուսնու վրա, երբ նա ոտքով հարվածել է Դալասում գտնվող իր բնակարանի դռանը։ Նրան հետագայում մեղադրանք է առաջադրվել զենքով Ֆիլիպսի վրա հարձակման համար, սակայն մեղադրանքը հետագայում հանվել է, քանի որ նա մահացու վիրավորում չի ստացել ։
Բարրը մեկ անգամ օրինական կերպով բեմում հանդես եկավ 1957 թվականին՝ խաղալով Ռիտա Մարլոուի դերը Դալասի փոքրիկ թատրոնում՝ «Արդյո՞ք հաջողությունը կփչացնի ռոք որսորդը» (Will Success Spoil Rock Hunter?) կատագերգու բեմականացման մեջ ։ Նույն տարվա հոկտեմբերի վերջին մեկ այլ քրեական գործով Դալասի ոստիկանությունը ներխուժեց նրա բնակարան և հայտնաբերեց մարիխուանայի ունիցայի չորս հինգերորդ մասը, որը նա թաքցրել էր իր կրծկալի մեջ։ Այնուհետև նա ձերբակալվեց թմրանյութեր պահելու համար և դատապարտվեց 15 տարվա ազատազրկման ։ Այնուամենայնիվ, Քենդին հայտարարեց, որ ճշգրտվել է, և նա մարիխուանա պահել է միայն ընկերոջ համար ։
Մինչ մարիխուանայի գործը մի շարք բողոքների վերածվեց, նրա համբավը տարածվեց ամբողջ երկրում, և Բարրը ստրիպտիզ ակումբում դարձավ ամենահայտնի անձը, որտեղ Լաս Վեգասում և Լոս Անջելեսում նա վաստակում էր շաբաթական 2000 դոլար, ինչպես նաև Նոր Օռլեանի ֆրանսիական թաղամասի Բուրբոն փողոցում գտնվող «Sho-Bar» ակումբում։
Արևմտյան Հոլիվուդի «Sunset Strip»-ի «Largo» ակումբում իր աշխատանքի ժամանակ նա հանդիպեց գանգստեր Միկի Քոենին և դարձավ նրա ընկերուհին։ Ըստ Քոհենի իր ինքնակենսագրության «Իմ իսկ խոսքերով» (In My Own Words)–ում, նա օգնել է իրեն գրավը վճարել այն բանից հետո, երբ Գարի Քրոսբին ասել է նրան. «Մի բան այս կնոջ մասին. նա կարող է ստիպել քեզ իսկական տղամարդ զգալ» ։ Բարրն Քոհենին 1959 թվականի ապրիլին ուղեկցեց Միլթոն Բեռլիի սրբերի և մեղավորների վկայությանը ։
Նա նաև 1959 թվականին աշխատանքի է ընդունվել 20th Century Studios-ում որպես «Յոթ գողեր» (Seven Thieves) (1960) ամերիկյան ֆիլմի պարուսույց։ Նա դերասանուհի Ջոան Քոլինզին սովորեցրեց «պարել» մերկապարուհու դերի համար և ստացավ տեխնիկական խորհրդատուի կոչում։ Բարրն ասել է․ «Ամեն անգամ, երբ միսս Քոլինզը ցանկանում է հեռանալ կինոյից, նա այդ անում է բուռլեսկի ոճով»։ Իր երկու ինքնակենսագրական գրքերից առաջինում՝ «Անկատար անցյալ»–ում, Քոլինզը նկարագրում է Բարրին որպես «երկրային աղջիկ՝ աներևակայելի շքեղ մարմնով և հրեշտակային դեմքով.. [որը] ինձ ավելի շատ բան է սովորեցրել զգայականության մասին, քան ես սովորել եմ պայմանագրային բոլոր տարիների ընթացքում» ։
Բարրը ևս մեկ հնարավորություն ստացավ չեղյալ համարել իր 15 տարվա դատավճիռը նույն տարվա հոկտեմբերին, երբ Դալասի շրջանային դատախազը հայտարարեց, որ ԱՄՆ Գերագույն դատարանը տեղեկացրել է իր գրասենյակին, որ նրա փաստաբաններին կտրվի 20 օր՝ կրկնակի միջնորդություն ներկայացնելու համար։
Ազատազրկման ժամկետ և բանտից ազատ արձակում
1959 թվականի դեկտեմբերի 4-ին Բարրը մտավ Տեխասի Հանթսվիլ քաղաքի մոտակայքում գտնվող Գորի նահանգի կանանց ֆերմա՝ իր բանտարկությունը կրելու համար։ Բանտարկության ընթացքում նա 1961 թվականի կեսերին Լոս Անջելեսում ականատես է եղել իր նախկին ընկերոջ՝ Միկի Քոհենի հարկերից խուսափելու դատավարությանը։ Նա ցուցմունք է տվել, որ իր փաստաբաններին վճարել է 15000 դոլար և 1959 թվականին՝ իրենց նշանադրության ժամանակ, նրան նվերներ է տվել։ Նա ասաց, որ իրենից ստացած այլ նվերների թվում են եղել զարդեր, ուղեբեռ և պուդել։ Ըստ նրա, որքանով, որ նա հասկանում էր, Քոենը պետք է վճարեր իր հագուստի համար 1001,95 դոլար։
Իր տասնհինգ տարվա ազատազրկումից ավելի քան երեք տարի կրելուց հետո, Բարը պայմանական վաղաժամկետ ազատ է արձակվել Գորիի կանանց բաժնից 1963 թվականի ապրիլի 1-ին։ Նա դուրս եկավ բանտից՝ խնդրելով չլուսանկարել և հարցազրույցներ չկազմակերպել։ Բարրը մտադիր էր վերադառնալ Դալաս, սակայն նրա պայմանական վաղաժամկետ ազատման պայմանները չափազանց խիստ էին, ուստի դա նրան արգելված էր։ Փոխարենը նա վերադարձավ իր հայրենի քաղաք Էդնա, որտեղ դեռ ապրում էին նրա հայրն ու խորթ մայրը։ Այս ընթացքում նա հեռախոսազրույցների շնորհիվ ավելի մտերմացավ Դալասի գիշերային ակումբի սեփականատեր Ջեք Ռուբիի հետ։ Քանի որ բանտից դուրս գալուց հետո առողջական խնդիրներ ուներ, որոշեց, որ ապրուստի լավագույն միջոցը եկամուտ ունենալու համար կենդանիներ բուծելն է։ Ռուբին գնաց Էդնայի մոտ և իր թանկարժեք կենդանիների ապաստարանից մի զույգ տաքսա ցեղատեսակի շներ տվեց նրան՝ շնաբուծության համար, որպեսզի այդ վիճակից դուրս գալու համար օգնի նրան։
Տասներկու ժամ անց այն բանից հետո, երբ Ռուբին սպանեց Լի Հարվի Օսվալդին՝ նախագահ Ջոն Քենեդիի սպանության գլխավոր կասկածյալին, ազգային հեռուստատեսության ուղիղ եթերում, ՀԴԲ-ն ժամանեց Էդնա՝ Քենդիից հարցազրույց վերցնելու համար։ Նա Խուանիտա Դեյլ Ֆիլիպսի նման հայտարարություն արեց այն մասին, որ ինքը գիտեր Ռուբիին նախքան Օսվալդը մեղադրվում էր Քենեդիի և հետագայում Ռուբի Օսվալդի սպանության մեջ ։ Տեխասի նահանգապետ Ջոն Քոննալին ներում շնորհեց նրան 1968 թվականին մարիխուանա օգտագործելու մեղադրանքով ։ «Ես իսկապես չգիտեմ ինչո՞ւ, քանի դեռ նա չի ուսումնասիրել գործը և չի հասկացել, որ դա անարդար է, անկախ նրանից՝ ես զոհ եմ եղել, թե ոչ» ։
Վերադարձ և հետագա կյանք
Բարրը վերադարձավ ստրիպտիզ ակումբ 1966 թվականի սկզբին և շարունակեց կատարել իր աշխատանքը՝ պարային ելույթները Լոս Անջելեսի Լարգո (Largo) ակումբում և Լաս Վեգասի Բոնանզա (Bonanza) հյուրանոցում։ Նա նաև վերադարձավ Տեխաս նահանգի Դալաս քաղաքում գտնվող՝ Քոլոնի ակումբ (Colony Club): Այնուհետև նա տեղափոխվեց Տեխաս նահանգում գտնվող Բրաունվուդ քաղաք, քանի որ հայրը հիվանդ էր և գտնվում էր Քերվիլում։ 1969 թվականին Բրաուն շրջանում նա ձերբակալվել է և կրկին մեղադրվել մարիխուանա պահելու մեջ։ Ավելի ուշ Բարրն ասաց. «Մինչ հայրս մահամերձ էր, նրանք որոշեցին օգտվել այնտեղ իմ վատ իրավիճակից և ձերբակալեցին ինձ։ Ես գիտեի, որ մարիխուանա չկա, ես այն չէի օգտագործում արդեն երեք տարի»։ Բրաուն շրջանի շրջանային դատախազն ի վերջո դադարեցրեց նրա դեմ գործը ապացույցների բացակայության պատճառով։
1972 թվականին 56 բանաստեղծություններ, որոնք նա գրել է բանտում գտնվելու ժամանակ, հրատարակվել են ''«Թեթև միտք... շփոթված» (A Gentle Mind...Confused'' ) վերնագրով։ 41-ամյա տատիկը ցուցադրվել է «Oui» ամսագրի՝ 1976 թվականի հունիս ամսվա համարում։ Դրանից անմիջապես հետո նա հարցազրույց է տվել « Փլեյբոյ » (Playboy) ամսագրին։ Այս ժամանակահատվածում նա պատահական սեռական կապ է ունեցել Հյու Հեֆների հետ, որը 1984 թվականին տված հարցազրույցում նրանց սիրավեպը բնութագրել է որպես «Թագավորի և թագուհու սեքսի նման մի բանի։ Նա հիանալի էր» ։ Բարրի վաղ կյանքի պատմության էկրանավորման իրավունքները ձեռք Է բերել պրոդյուսեր Մարդի Ռուստամը՝ 1982 թվականին։ 1984 թվականին «Texas Monthly» ամսագիրը Բարրին, ինչպես նաև, օրինակ՝ Լեդի Բյորդ Ջոնսոնին, այլ տեխասցիների հետ միասին անվանեց պատմության մեջ «կատարյալ տեխասցիներից մեկը» ։
Վերջին տարիներ և մահ
1992 թվականին Բարրը Բրաունվուդից վերադարձել է Էդնա։ Թոշակի անցնելով և կենդանիների հետ մենության մեջ հանգիստ ապրելով իր գյուղական տանը՝ նա գոհ էր, որ չի շահագործել կամ վերապրել իր անցյալը։ Նա ասել է, որ իրեն երբեք չի հետաքրքրել տղամարդկանց հրապուրելը, նա պարզապես ուզում էր պարել։ 2005 թվականի դեկտեմբերի 30-ին Բարրը մահացել է 70 տարեկան հասակում՝ Տեխաս նահանգի Վիկտորիա շրջանի հիվանդանոցում, թոքաբորբից առաջացած բարդություններից ։
Արտաքին հղումներ
Կատեգորիա:20-րդ դարի ամերիկացի դերասանուհիներ Կատեգորիա:20-րդ դարի ամերիկացի բանաստեղծներ Կատեգորիա:20-րդ դարի ամերիկացի կին գրողներ Կատեգորիա:21-րդ դարի ամերիկացի կանայք Կատեգորիա:20-րդ դարի կին գրողներ Կատեգորիա:Ամերիկացի պարողներ Կատեգորիա:Մարդ Կատեգորիա:Կեղծանուններ Կատեգորիա:Ամերիկացիներ Կատեգորիա:Ֆոտոմոդելներ Կատեգորիա:Ամերիկացի պարուհիներ Կատեգորիա:Ամերիկացի պոռնոդերասաններ Կատեգորիա:Վիքիպեդիա:ԲՊՀ հոդվածներ 2023
Արևմտյան Նեղոսի տենդ
Արևմտյան Նեղոսի տենդ, մոծակների միջոցով փոխանցվող սուր տրամսմիսիոն ինֆեկցիոն վիրուսային հիվանդություն է։ Հիվանդության նշաններն են պոլինեյրոպաթիան, մաշկի ցանը, գլխուղեղի թաղանթների բորբոքումը, երբեմն՝ մենինգոէնցեֆալիտը ։
Էթոլոգիա
Տենդի հարուցիչը Արևմտյան Նեղոսի վիրուսն է։ Վիրիոնի տրամագիծը 40-60 նմ է։ ՌՆԹ պարունակող գնդաձև վիրուս է։ Լավ է պահպանվում սառեցրած և չորացրած վիճակում, սակայն 30 րոպեի ընթացքում ոչնչանում է 56 °C-ից բարձր ջերմաստիճանում։ Օժտված է հեմագլյուտեինացնող հատկությամբ։ Վիրուսի վրա ինակտիվացնող ազդեցություն ունեն եթերը և դեզօքսիխոլատը։
Սերբիա
Սերբիայում այս տենդի բռնկում դիտվեց 2013 թվականին, երբ մեկ տարվա մեջ գրանցվեց 302 դեպք ։
Ռուսաստան
Ռուսաստանում առաջին անգամ ստուգված կլինիկական ախտորոշում դրվեց 1999 թվականին, ուստի մահացության համեմատաբար հավաստիի ցուցանիշը կարող է հիմնված լինել այդ թվականին Ռուսաստանի հարավում և Ղրղզստանում համաճարակային բռնկման տվյալների վրա․ 492 շճաբանական անալիզի արդյունքում հաստատված դեպք, մահացությունը՝ 7,32 % ։ Վոլգոգրադի մարզի տարածքում 2010 թվականի բռնկման ժամանակ, հոկտեմբերի 5-ի դրությամբ եղել է 409 հիվանդ (1999-2012 թվականներն ընկած ժամանակահատվածում վիրուսի հետևանքով մահացել է 59 մարդ)։ Ռոստովի մարզում 100 հիվանդներից մահացել է 5-ը։ 2013 թվականին Ռուսաստանի 16 շրջաններում գրանցվել է 191 դեպք, մահացությունը՝ 1,5 % ։
Հյուսիսային Ամերիկա
2013 թվականին ԱՄՆ-ում գրանցվել է 2374 դեպք (2010 թվականին՝ 5674 դեպք). 2013 թվականին ԱՄՆ-ում մահացությունը կազմել է 4,0 % (2010թվականին՝ 5,0 %). Կանադայում 2013 թվականին մեկ սեզոնի ընթացքում գրանցվել է 108 դեպք, մահացությունը կազմել է 3,6 % ։
Ախտանշաններ և ընթացք
Հիվանդության ինկուբացիոն շրջանը տևում է մի քանի օրից մինչև 2-3 շաբաթ (հաճախ 3-6 օր)։ Հիվանդությունը սկսվում է մարմնի ջերմաստիճանի՝ մինչև 38-40 °C բարձրացմամբ, որն ուղեկցվում է դողով։ Որոշ հիվանդների մոտ դիտվում է կարճատև երևույթներ, ինչպիսիք են՝ թուլություն, ախորժակի կորուստ, հոգնածություն, մկաններում լարվածության զգացողություն, քրտնարտադրություն, գլխացավեր։ Տենդի շրջանը տևում է 5-7 օր, չնայած կարող է ավելի կարճ տևել՝ 1-2 օր։ Հիվանդությանը բնորոշ է թունավորմանը նման երևույթներ․ ուժեղ, տանջող գլխացավեր՝ հատկապես ճակատի և ակնակապիճների շրջանում, կենտրոնացված մկանային ցավեր։ Հատկապես ուժեղ ցավեր են լինում պարանոցի և գոտկատեղի մկանների շրջանում։ Շատերի մոտ վերջույթների հոդերում դիտվում են տանելի ցավեր՝ առանց վերջիններիս այտուցվածության։ Թունավորման գագաթնակետին առաջ է գալիս փսխում, ախորժակի կորուստ, ցավեր սրտի շրջանում և այլն։ Կարող է դիտվել նաև քնկոտություն։ Մաշկի վրա կարող է առաջանալ ցան։ Հազվադեպ երկարատև և ալիքաձև տենդի ժամանակ ցանը կրում է հեմոռագիկ բնույթ։ Գործնականում բոլոր հիվանդների մոտ ի հայտ են գալիս կոպերի արտահայտված ծանր հիպերեմիա և աչքի կոնյուկտիվի անոթների հավասարաչափ ներփքում։ Ակնագնդին սեղմելիս ցավի զգացում է առաջանում։ Հիվանդների մեծ մասի մոտ որոշվում է փափուկ քիմքի և կոշտ քիմքի լորձաթաղանթների գերարյունություն։ Այնուամենայնիվ, քթի փակվածություն և չոր հազ հազվադեպ են հանդիպում։ Հաճախ մեծանում են լիմֆատիկ հանգույցները (սովորաբար ենթածնոտային, պարանոցի կողմնային, թևատակերի և այլն)։
Նկատվում է հիպոտոնիա, սրտի ռիթմերի խլացում, ծայրային հատվածում կարող է լսվել կոշտ սիստոլիկ աղմուկ։ Էլեկտրասրտագրության վրա սրտի գագաթի և միջնապատի շրջանում կարելի է տեսնել միոկարդի հիպօքսիա, ատրիովենտրիկուլյար շրջանում հաղորականության դանդաղում։ Թոքերում հիվանդագին փոփոխությունները, որպես կանոն, բացակայում են։ Շատ հազվադեպ (0,3-0,5 %) կարող է թոքաբորբ զարգանալ։ Սովորաբար լեզուն չոր է, ծածկված հաստ մոխրագույնա-սպիտակ փառով։ Փորը շոշափելիս հաճախ որովայնի առջևի պատի մկանների շրջանում որոշվում են ցրված ցավեր։ Նկատվում է փորկապության հակում։ Լյարդի և փայծաղի շրջանում շոշափելով կարելի է նկատել վերջիններիս չափավոր մեծացում և զգայունություն։ Կարող են դիտվել աղեստամոքսային ուղու խանգարումներ (հաճախ Էնտերիտի նմանվող փորլուծություն՝ առանց որովայնի հատվածի ցավերի)։
Վերը նկարագրված կլինիկական ախտանշանների ֆոնի վրա առաջանում է մենինգեալ կամ շճաթաղանթների բորբոքման համախտանիշը (50 % հիվանդների մոտ)։ Ախտորոշումը և դիֆերենցիալ ախտորոշումը հիմնված է կլինիկական, համաճարակաբանական և լաբորատոր տվյալների վրա։ Հիմնական կլինիկական նշաններ են համարվում՝ հիվանդության սուր սկիզբ, համեմատաբար կարճ տենդային շրջան, շճային մենինգիտ, լորձաթաղանթների, ավշային հանգույցների, մոնոնուկլեար ֆագոցիտների համակարգի և սրտի համակարգային ախտահարումներ։ Արյան և մեզի ընդհանուր անալիզները, որպես կանոն, չեն բացահայտում պաթոլոգիական փոփոխությունները։ Հնարավոր է դիտվի լեյկոպենիա, հիվանդների 30 %-ի մոտ լեյկոցիտների քանակը 4×109/լ-ից քիչ է։ Ուղեղ-ողնուղեղային հեղուկում դիտվում է լիմֆոցիտային պլեյոցիտոզ (100—200 բջիջ), սպիտակուցների քանակի նորմա կամ աննշան բարձրացում։ Վարակման առավել հուսալի վկայությունը համարվում է հարուցիչի հայտնաբերումը։ Պաթոգենի նույնականացումն իրականացնում են ֆլյուրեսցենցացնող հակամարմինների ուղիղ մեթոդով՝ օգտագործելով արևմտյան Նեղոսի վիրուսի նկատմամբ տեսակին հատուկ լուսարձակող իմունոգլոբուլիններ։
Բուժում
Կազմակերպչական գործունեությունները հիմնված են հիվանդների պարտադիր հոսպիտալացման վրա, որոնց մոտ հիվանդության կասկած կա։ Թերապիան հիմնված է պաթոգենետիկ իրադարձությունների վրա, որոնք իրականացվում են՝ սինդրոմից ելնելով։ Սիրտ-անոթային գործունեության, արտաքին շնչառության (ռիթմ,շնչառության հաճախականություն և խորություն), երիկամների ֆունկցիայի (ժամային և ամենօրյա դիուրեզ), մարմնի ջերմաստիճանի և այլ պարամետրերի ինտենսիվ հսկողություն։ Պաթոգենետիկ թերապիան ներառում է նաև գլխուղեղի այտույցի, սիրտ-անոթային համակարգի ֆունկցիաների խանգարման, ջղաձգումների վերացմանն ուղղված գործողություններ։
Կանխարգելում
Արևմտյան Նեղոսի տենդի նկատմամբ յուրահատուկ պատվաստանյութ չկա։ Կանխարգելման ոչ հատուկ միջոցառումներն ուղղված են մոծակների խայթոցներից, տզերից պաշտպանվելուն։
Ծանոթություններ
Կատեգորիա:Վարակիչ հիվանդություններ Կատեգորիա:Վիրուսներ Կատեգորիա:Համաճարակաբանություն Կատեգորիա:Հեմոռագիկ տենդեր Կատեգորիա:Զոոնոզ
Գալամքարյան
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Յան վերջածանցով ազգանուններ
Ստարի Խուտոր (այլ կիրառումներ)
Ստարի Խուտոր, կարող է վերաբերել՝
ASP-45
Պատմություն
ASP-45-ը ներկայացվել է Հայաստանում կայացած ռազմական հրամանատարաշտաբային «Արձագանք 2013» ուսուցման ժամանակ՝ 2013 թվականի հոկտեմբերին, ինչպես երևում է անվանումից, այն նշանակված է .45 ACP փամփուշտների օգտագործման համար, փամփշտատուփի տեսակը անկետայում ցուցադրված է արևմտյան ձևով։ Հարվածաձգանային մեխանիզմը հրահանավոր տիպի է, կրակի ռեժիմը՝ հատ-հատ։ Հնարավոր է օգտագործել խլացուցիչ և ստանդարտ չափից ավելի մեծ երկշարանոց կամարաձև փամփշտատուփ, պահունակի տարողությունը՝ 10 կամ 14 փամփուշտ։ Տվյալ զենքը նշանակված է հատուկ նշանակության ջոկատների համար ։
Ծանոթագրություններ
Կատեգորիա:Հայաստանի հրաձգային զինատեսակներ
Կատերինովկա (գյուղ, Կրիվոգրադի շրջան)
Կատերինովկա (Катеринівка), գյուղ Ուկրաինայի Կիրովոգրադի մարզի Կրիվոգրադի շրջանում։
2001 թվականի տվյալներով Կատերինովկա գյուղում բնակվում էր 893 մարդ։
Արտաքին հղումներ
Կատեգորիա:Ուկրաինայի Կիրովոգրադի մարզի Կիրովոգրադի շրջանի բնակավայրեր Կատեգորիա:Ուկրաինայի գյուղեր
Թոմի Ունգերեր
Ժան-Թոմա «Թոմի» Ունգերեր (Jean-Thomas "Tomi" Ungerer; ), Ֆրանսիացի գրող և նկարագրող։
Կենսագրություն
Ժամագործի որդին երեք տարեկան հասակում կորցրել է հորը։ 1940 թվականին ֆրանսիայի պարտությունից հետո նա վերապրեց երրորդ ռեյխի կողմից Էլզասի բռնակցումը և գերմանացման քաղաքականությունը, և1945 թվականին նա դարձավ դաշնակից ուժերի կողմից «Կոլմարի կաթսան» վերացնելու ժամանակ մղված մարտերի ականատեսը, այդ մասին ավելի ուշ պատմել է ինքնակենսագրական ստեղծագործություններում։ Ֆրանսերենով լեզվով երեխաների և պատանիների ստեղծագործությունների շնորհիվ համաշխարհային համբավ է ձեռք բերել, անգլերեն և գերմաներեն սեփական նկարագրումներով, ինչպես նաև էրոտիկ նկարներով և գովազդներով ևս մեծ ճանաչում է ձեռք բերել։ Կյանքի ընթացքում ուներ հստակ քաղաքական դիրքորոշում, կտրուկ դեմ էր ռասայական խտրականությանը, դատապարտել է Վիետնամում ԱՄՆ-ի պատերազմը, միջուկային սպառազինությունների մրցավազքը և ԱՄՆ նախագահ Դոնալդ Թրամփի ընտրությունը։ Ունգերերի ստեղծագործական ժառանգությունը հասնում է 40 հազարի։ նկարները, դրանցից շուրջ 11 հազարը, ինչպես նաև քանդակներն ու խաղալիքները նա նվիրել է իրեն նվիրված Ստրասբուրգի թանգարանին ։
1950 ականներից ապրել է ԱՄՆ -ում, որտեղ 1960 ականների վերջին ձեռք է բերել էրոտիկ գրաֆիկայի հեղինակի և BDSM-ի թեմաներով գրքերի հակասական համբավը։ Մի օր, ելույթ ունենալով մանկական գրականության կոնֆերանսում, նա հայտարարել է, «Եթե մարդիկ չծախսեին, երեխաներ չէին լինի, իսկ առանց երեխաների դուք կզրկվեիք աշխատանքից»։ Նման հայացքները խնդիրներ էին ստեղծում ԱՄՆ-ում հրապարակման հետ կապված, և մոտավորապես 1970 թվականներին Ունգերերը և նրա կինը տեղափոխվեցին կանադայի Նոր Շոտլանդիա, երկու տարի անց նա հաստատվեց Իռլանդիայում ։
ԱՄՆ-ում Ունգերերը ՀԴԲ-ի ուշադրությունը գրավել է հակապատերազմական ելույթներով, իսկ Իռլանդիայում նա սպառնալիքներ է ստացել ֆրանսիացի ազգայնականներից Գերմանիայի հետ հաշտվելու օգտին իր կարծիքն արտահայտելու համար։ Հրապարակվել է Charlie Hebdo-ում և այս երգիծական շաբաթաթերթի խմբագրության վրա հարձակում է գործվել նացիստների կողմից ։
Արտաքին հղումներ
Կատեգորիա:Ֆրանսիացի գրողներ Կատեգորիա:Պատվո լեգեոնի շքանշանի սպաներ Կատեգորիա:Գերմանացի գրողներ Կատեգորիա:Նամականիշերի դիզայներներ Կատեգորիա:Ֆրանսիացի մանկագիրներ Կատեգորիա:Ֆրանսիացի լուսանկարիչներ Կատեգորիա:Ֆրանսիացի ծաղրանկարիչներ Կատեգորիա:Ֆրանսիացի արվեստագետներ Կատեգորիա:Ֆրանսալեզու գրողներ Կատեգորիա:Ֆրանսիացի գրաֆիկներ
Խոլմ-Սումինսկի
Խոլմ-Սումինսկի (Холм-Суминский), գյուղ Ռուսաստանի, Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 12 մարդ։
Ձյուդո
), ճապոնական մարտարվեստ, փիլիսոփայություն և մարզական մենամարտ առանց զենքի, որը մարտարվեստի ճապոնացի վարպետ Ջիգորո Կանոյի կողմից (1860-1938) ստեղծվել է 19-րդ դարի վերջին ջուջուցուի հիման վրա ։ Վերջինս նաև ձևակերպել է մարզումների և մրցումների անցկացման կանոններն ու սկզբունքները։
Ձյուդոյի ստեղծման տարեթիվը համարվում է Կանոյի կողմից ձյուդոյի առաջին դպրոցի՝ հիմնադրման թիվը՝ 1882 թվականը։ Ճապոնիայում ընդունված դասակարգման համաձայն՝ ձյուդոն պատկանում է, այսպես կոչված, ժամանակակից մարտարվեստների թվին (գենդայ բուդո, ի տարբերություն ավանդական մարտարվեստի՝ կորյու բուձյուցուի) ։
Ի տարբերություն բռնցքամարտի, կարատեի և հարվածային ոճի մյուս մենամարտերի՝ ձյուդոյի հիմքն են կազմում նետումները, ցավեցնող հնարքները, պահումները և պարտերի վիճակում խեղդելը։ Հարվածները և մի քանի առավել տրավմատիկ հնարքների ուսումնասիրությունը կատարվում է կատայի ձևով, որտեղ մրցակցի վրա հնարքի իրականացման նպատակը միայն շարժումների ճշգրտությունն է։
Ունենալով փիլիսոփայական մեծ իմաստ՝ ձյուդոն հիմնված է 3 հիմնական սկզբունքների վրա՝ փոխօգնություն և փոխըմբռնում ավելի մեծ առաջընթացի հասնելու համար, մարմնի և հոգու լավագույն օգտագործում, զիջում հաղթելու համար։ Մինչև ձյուդոյով զբաղվելը ավանդաբար սահմանված նպատակ է ֆիզիկական դաստիարակությունը, ձեռնամարտի պատրաստվելը և գիտակցության կատարելագործումը, ինչը պահանջում է կարգապահություն, հաստատակամությունը, ինքնատիրապետում, էթիկետի պահպանում, հաղթանակի և դրան հասնելու համար անհրաժեշտ ջանքերի կապի գիտակցում ։
Սկզբնական շրջանում ձյուդոն գցումներից բացի ներառել է նաև հարվածներ, սակայն հետագայում մրցումների կանոնները փոխվել են, ու հարվածներ պարունակող ձյուդոն հիմա անվանում են «մարտական ձյուդո» ։
Ներկայումս զուգահեռ զարգանում են, այսպես կոչված, ավանդական ձյուդոն (ի դեմս Կոդոկան ձյուդոյի և ձյուդոյի մի շարք այլ դպրոցների) և մարզական ձյուդոն, որի մրցումներն անցկացվում են միջազգային մակարդակով, և 1964 թվականից ներառված է Օլիմպիական խաղերի ծրագրում։ Մարզական ձյուդոյում, որը զարգացնում է Ձյուդոյի միջազգային ֆեդերացիա (IJF), ավելի շատ շեշտը դրվում է մրցման բաղադրիչին, իսկ ավանդական ձյուդոյում լրացուցիչ ուշադրություն է դարձվում ինքնապաշտպանության և փիլիսոփայական հարցերին, ինչի ազդեցությամբ առաջացել են մրցումների կանոնների ու թույլատրված հնարքների տարբերություններ։
Ձյուդոյի տեխնիկան ընկած է մենամարտի ժամանակակից բազմաթիվ ոճերի, այդ թվում սամբոյի, բրազիլական ջիու-ջիթսուի, Կավաիսի Ռյու ձյուձյուցուի, Կոսեն ձյուդոյի հիմքում։ Պատանեկության տարիքից ձյուդոյով են զբաղվել Մորիհեյ Ուեսիբան (այկիդոյի հիմնադիրը), Միցույո Մաեդան (բրազիլական ջիու-ջիթսուի հիմնադիրը), Վասիլի Օշեպկովը (սամբոյի ստեղծողներից մեկը) և Գոձո Սիադոն (այկիդոյի յոսինկան ոճի հիմնադիրը) ։
Պատմություն
Ձյուդոն ստեղծվել է 1880-ական թվականներին, երբ Մեյձիի հեղափոխությունից հետո մարտարվեստի համար դժվար ժամանակաշրջան էր ։ Այդ ժամանակ Ճապոնիայի առաջնորդներից մեկն իշխում էր արևմտյան մշակույթից փոխառված քաղաքականությամբ, և ավանդական մարտարվեստը (բուդո) դժվար ժամանակներ էր ապրում։ Հին վարպետները դադարեցրել էին մարզումները, որոշները նույնիսկ մահացել էին աղքատության մեջ ։
Ձյուդոյի վաղ պատմությունն անբաժանելի է այն ստեղծողի՝ Ջիգորո Կանոյի կյանքի պատմությունից, որը ճապոնացի նշանավոր հասարակական գործիչ էր ու մանկավարժ և որն արժանացել է Ծագող արևի շքանշանի ։ Ջիգորո Կանոն մանկուց հետաքրքվել է ջուջուցուով, պատանեկության տարիքում Տենձին Սինյո-ռյու և Կիտո-ռյու դպրոցներում ուսումնասիրել է ջուջուցու։ Դրա հիման վրա մշակել է մարտի մի նոր համակարգ, որին տվել է Կոդոկան ձյուդո անվանումը։
Ձյուդո անվանումն արդեն այդ ժամանակ ճապոնական մարտարվեստում կիրառվել է որպես ջուջուցու (ջիու-ջիթսու) անվան հոմանիշ, բայց Ջիգորո Կանոն նրան հաղորդել է նոր բովանդակություն՝ հայտարարելով հիմնական «ճանապարհը» (դո) ինքնակատարելագործման և ոչ թե տեխնիկայի (ձյուցու) ։ Անվան այդպիսի ընտրությամբ Կանոն ցանկանում էր նշել ձյուդոյի մարդասիրական ուղղվածությունը, որպեսզի ևս մեկ անգամ ընդգծի ջուջուցուից ունեցած տարբերությունը՝ տեսնելով, թե ինչպես Մեյձիի հեղափոխությունից հետո բազմաթիվ մարդիկ, որպես կոպիտ արհեստ, նախատեսված էին միայն սպանությունների համար, ինչն անվայել էր կրթված մարդկանց ։
Կոդոկան ձյուդոյի դպրոցի առաջին սրահն ուներ ընդամենը 12 տատամի մակերես (մոտ 22 մ²), սակայն Ջիգորո Կանոյի կազմակերպչական տաղանդի շնորհիվ ձյուդոն բավականին արագ լայն տարածում է ստացել։ Դրան նպաստել են նաև Ռազմական առաքելության ասոցիացիայի գլխավորած (Դայ Նիպոն Բուտոկուկայ) շարժումը բուդոյի վերածննդի համար , և ջուջուցուի մյուս դպրոցների ներկայացուցիչների մրցումները, որոնք անցկացվել են 1885-1888 թվականներին Ոստիկանության գլխավոր վարչության հովանու ներքո, և որոնց մասնակցել են ձյուդոիստները ։ Այդ մրցումների մասնակիցներից մեկը եղել է Սայգո Սիրոն, որը հայտնի է որպես «ձյուդոյի հանճար» ։
1887 թվականին Կանոյի ղեկավարությամբ ձևավորվել է Կոդոկան ձյուդոյի տեխնիկական բազան, իսկ 1900 թվականին մշակվել են մրցադատավորական կանոնները ։
1888 թվականի սեպտեմբերից Յասիրո Ռոկուրոյի շնորհիվ ձյուդո սկսել են ուսումնասիրել Ռազմածովային ուսումնարանի կուրսանտները ։
1909 թվականին Ջիգորո Կանոն՝ որպես Ճապոնիայի ամենաազդեցիկ մարզական կազմակերպության ղեկավար, ընտրվել է Միջազգային օլիմպիական կոմիտեի անդամ ։ 1911 թվականին Կանոն հիմնել է Ճապոնիայի մարզական ասոցիացիան և ընտրվել նրա նախագահ ։ 1922 թվականին Կանոն ընտրվել է Ճապոնիայի խորհրդարանի վերին պալատի՝ Պերերի պալատի անդամ ։ 1926 թվականին Կոդոկանում բացվել է ձյուդոյի բաժին կանանց համար։
Մինչև իր մահը՝ 1938 թվականը, Ջիգորո Կանոն ձյուդոն ակտիվորեն զարգացրել է Ճապոնիայում և աշխարհում ։ Ջիգորո Կանոն ոչ մի դան չի ունեցել (քանի որ նա ձյուդոյի հիմնադիրն էր, և ինքն էր ձյուդոիստներին դաներ շնորհում) ։
Ձյուդոյի ժողովրդականացմանը նպաստել է նաև Ցունեո Տոմիտայի «Սանշիրո Սուգատա» վեպի լույսընծայումը, որի հիման վրա հետագայում Ակիրա Կուրոսավան նկարահանել է համանուն ֆիլմը (հայտնի է նաև «Ձյուդոյի հանճարը» անվանումով)։
Երկրորդ համաշխարհային պատերազմի ու Ճապոնիայի կապիտուլյացիայից հետո օկուպացիոն իշխանությունների կողմից ռազմական արվեստների ուսուցման արգելման պատճառով ժամանակավորապես ընդհատվել է ձյուդոյի զարգացումը Ճապոնիայում։ 1948 թվականին այդ արգելքի չեղարկումից հետո ձյուդոյի դասերը կրկին ընդգրկվել են հանրակրթական դպրոցների ուսումնական ծրագրում։
1982 թվականին (Կոդոկանի ստեղծման 100-ամյակին) ձյուդոյի տեխնիկայի Գոկյո-նո-Վաձա նետումային բաժինը վերանայվել ու ընդլայնվել է, այնուհետև՝ 1997 թվականին, Կոդոկան ձյուդոյում ավելացվել է ևս 2 նետում ։ 1997 թվականից Ճապոնիայում սկսվել են կատայի մրցումները։
Ձյուդոյի զարգացումը Ճապոնիայի սահմաններից դուրս
1887 թվականին Կոդոկանում ձյուդոյով սկսել են զբաղվել օտարերկրացի առաջին մշտական սովորողները՝ Իստլեյք եղբայրները ։ 20-րդ դարի սկզբին ձյուդոյի ակումբներ են բացվել ԱՄՆ-ում, Ֆրանսիայում, Մեծ Բրիտանիայում ։ 1903 թվականին ճապոնացի ձյուդոիստ Յոսիակի Յամասիտան ձյուդոյի հնարքների ցուցադրություն է անցկացրել ԱՄՆ-ի նախագահ Թեոդոր Ռուզվելտի համար և հետագա 2 տարվա ընթացքում ձյուդո է դասավանդել ԱՄՆ-ի ռազմա-ծովային ակադեմիայում։
1904 թվականին Կանոն ձյուդոյի զարգացման համար ԱՄՆ է ուղարկել իր աշակերտներ Տոմիտա Ցունեձիրոյին և Միցույո Մաեդային։ Նրանք մի շարք ցուցադրական ելույթներ են ունեցել Վեստ Փոյնթում և Սպիտակ տանը։ Միցույո Մաեդան այնուհետև մենակ շրջագայության է գնացել Ամերիկա՝ մասնակցելով տարբեր ոճերի մրցումների, և ի վերջո բնակություն է հաստատել Բրազիլիայում՝ դառնալով բրազիլական ջիու-ջիթսուի հիմնադիրը ։
1929 թվականին Կոդոկանի այցելու Ռաբինդրանաթ Թագորի խնդրանքով Կանոն ձյուդոյի ուսուցիչ է ուղարկել Բոմբեյ (Հնդկաստան) ։
1929 թվականին Գերմանիայում անցկացվել են ձյուդոյի առաջին եվրոպական միջազգային մրցումները Անգլիայի «Բուդոկվայ» ակումբի ձյուդոիստների և Մայնի Ֆրանկֆուրտի ու Վիսբադենի ակումբների մարզիկների միջև։ Չնայած նրան, որ այդ հանդիպումներն սկսվել են որպես մրցաշարեր ակումբների միջև, 1932 թվականին դրանք հասել են լայնամասշտաբ միջազգային մրցույթի մակարդակի ։
1932 թվականին Ջիգորո Կանոն Հարավային Կալիֆոռնիայի համալսարանի (ԱՄՆ) ուսանողների համար ելույթ է ունեցել կրթության մեջ ձյուդոյի ունեցած դերի մասին՝ այն հարմարեցնելով 10-րդ Օլիմպիական խաղերին։ Օլիմպիական խաղերի ժամանակ՝ 1932 թվականի օգոստոսի 10-ին, Ջիգորո Կանոն և մոտ 200 ուսանողներ, որոնք ձյուդո էին պարապում, կազմակերպել են ձյուդոյի ցուցադրական ելույթներ ու ցուցադրական հնարքներ ։
1930-ական թվականների սկզբին Գունձի Կոիձումին իր մի խումբ ընկերներին առաջարկել է կազմակերպել ձյուդոյի եվրոպական միություն, սակայն Երկրորդ համաշխարհային պատերազմը խանգարել է կազմակերպության ստեղծմանը ։
1948 թվականի հուլիսի 24-ին Լոնդոնում ստեղծվել է Ձյուդոյի բրիտանական ասոցիացիան։ Իսկ արդեն նույն թվականի հուլիսի 26-ին Մեծ Բրիտանիան, Իտալիան, Հոլանդիան և Շվեյցարիան հիմնադրել են Ձյուդոյի եվրոպական միությունը (European Judo Union, EJU) : 1951 թվականին Ձյուդոյի եվրոպական միությանն են միացել Ավստրիան և Ֆրանսիան։
1951 թվականին ստեղծվել է Ձյուդոյի միջազգային ֆեդերացիան (IJF):
1952 թվականին կազմակերպվել է ԱՄՆ ձյուդոյի սիրողական ֆեդերացիան (US Amateur Judo Association, AJA): 1953 թվականին Աթլետիկայի սիրողական միության (Amateur Athletic Union, AAU) հետ համատեղ Սան Խոսեում (Կալիֆոռնիա) անցկացվել է ԱՄՆ-ում ձյուդոյի առաջին առաջնությունը։ 1955 թվականին AJA իր անվանումը փոխել է Ձյուդոյի սև գոտիների ֆեդերացիայի (Judo Black Belt Federation, JBBF), որպեսզի ընդգծի իր դերը որպես վարպետ մարզիկների ազգային ասոցիացիաների կազմակերպություն։ Եվս 12 տարի անց JBBF անվանումը փոխվել է ԱՄՆ ձյուդոյի ֆեդերացիայի (US Judo Federation, USJF) :
1952 թվականին Հավանայում անցկացվել է ձյուդոյի պանամերիկյան առաջին առաջնությունը։
1956 թվականին Տոկիոյում անցկացվել է ձյուդոյի աշխարհի առաջին առաջնությունը։ Այն անցկացվել է առանց քաշային կարգերի բաժանման։ Առաջնությանը մասնակցել են 21 երկրների ներկայացուցիչներ ։